El nom, DNA, són les sigles en anglès d’ADN. Dacosta ha volgut plasmar amb açò que es tracta d’una festa que pretén mostrar al món l’ADN de Dénia i la Marina Alta i la seua gastronomia i, al seu torn, combinar-ho amb la cuina de les altres ciutats creatives i amb l’alta cuina. A més de la “Taula al Mar”, que estarà en el costat del passeig marítim més proper a la platja, hi haurà, a l’altre costat, una llarga taula amb els estands dels productors, artesans, cuiners, etc. Així, els que acudisquen podran agafar el que vulguen provar, portar-li-ho a la taula i provar-ho amb vista al Mediterrani.